அந்தச் சமயத்தில் ஆரம்பித்ததுதான் ஓவியாவைப் பேட்டி எடுக்கும் நம் முயற்சி. அவரின் போன் நம்பர், உதவியாளர்கள் நம்பர், மேனேஜர், சேனல் தரப்பு... என அவரைத் தொடர்புகொள்ள ஓவியா, ஓவியா 1, ஓவியா 2 என கான்டாக்ட்ஸில் நான் சேமித்து வைத்த நம்பர்களின் எண்ணிக்கை மட்டுமே பத்துக்கும் மேல் இருக்கும். நாள்கள் கடந்தன. ஆரவ் டைட்டில் வின் பண்ணினார். ஆனாலும் ஓவியா லைனுக்கு வரவில்லை. ‘பேசக் கூடாதுனு சேனல் அக்ரிமென்ட், ஆரவ்வால் அப்செட்...’ என்று தினம்தினம் வெவ்வேறு பதில்கள்.